stanford-oval/wikipedia huggingface dataset:
דיר עלא
לקריאה נוספת

ברוך אברהם לוין, כתובות בלעם מדיר עלא, קדמוניות חוברת 110, 1995
Gerrit van der Kooij, The Jordan Valley and the Vicissitudes of Life at Deir 'Alla During the Bronze and Iron Ages in Tell es-Sultan/Jericho in the Context of the Jordan Valley: Site Management, Conservation and Sustainable Development. Proceedings of the International Workshop Held in Ariha 7th - 11th February 2005 (= Rome "La Sapienza" Studies on the Archaeology of Palestine & Transjordan, 2), Rome 2006
Mohamed F. Tarawned, Rural Capitalist Development in The Jordan Valley: The case of Deir Alla - The Rise and Demise of Social Group, : Sidestone Press, 2014 ISBN 9789088900891
הערות שוליים

↑  Current heatwave moderate, did not break records — JMD, ג'ורדן טיימס, 4 באוגוסט 2015
↑  Deir-Alla, Jordan: Climate, Global Warming, and Daylight Charts and Data
↑  גל חום אוגוסט 2010: הטמפרטורות הגבוהות ביותר שנרשמו ברשומות האקלים הירדניות (בערבית)
↑  היסטוריית החפירות, אתר אוניברסיטת ליידן
↑  תלמוד ירושלמי, מסכת שביעית,  פרק ט', הלכה ב'.
↑  יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 18, 120
↑  אנציקלופדיה מקראית: סוכות
מותו והלווייתו של ג'ימי קרטר

| --- | --- |

ג'ימי קרטר, 2014
 מידע כללי
 סוג:  מוות, הלוויה ממלכתית 
 מדינה:  ארצות הברית 
 מיקום:  וושינגטון די. סי. 
 תקופה:  4 בינואר 2025 – 9 בינואר 2025 (6 ימים)
 
ב-29 בדצמבר 2024 נפטר ג'ימי קרטר, נשיאהּ ה-39 של ארצות הברית, שנה וחצי לאחר שהחל לקבל טיפול הוספיס בביתו. בגיל 100 ו-89 ימים, קרטר הוא הנשיא האמריקאי שחי הכי הרבה זמן בתולדות ארצות הברית.
עם מותו ספדו לו מנהיגים רבים בכל רחבי העולם והנשיא המכהן, ג'ו ביידן, הכריז על יום אבל לאומי ועל חג פדרלי ב-9 בינואר, יום הלווייתו של קרטר.
רקע

לאחר מספר שנים שבהן התמודד עם בעיות בריאותיות שונות ואף אובחן עם מלנומה, הודיע מרכז קרטר ב-18 בפברואר 2023 כי קרטר יחל לקבל טיפול הוספיס בביתו. מקורות שונים ציינו כי תוחלת החיים של חולה המקבל טיפול שכזה היא לא יותר מחצי שנה ואף מספר שבועות. בשבוע שלאחר ההודעה דווח כי בני משפחתו הקרובים של קרטר הגיעו לביתו שבג'ורג'יה, כדי לבלות איתו את ימיו האחרונים. זאת למרות שכעבור ארבעה חודשים דווח בכלי התקשורת המקומיים כי קרטר נשאר "ברוח טובה".
בסוף אוגוסט 2023 עדכן נכדו של קרטר, ג'ייסון (אנ'), לגבי מצבו הבריאותי של סבו, וציין כי הוא נמצא "בפרק האחרון" של חייו. באמצע ספטמבר דיווח ג'ייסון שגם הגברת הראשונה לשעבר ורעייתו של קרטר, רוזלין, הגיעה לסוף חייה. ב-17 בנובמבר הוכרז שגם היא תתחיל לקבל טיפול הוספיס; היא נפטרה יומיים אחר כך בגיל 96. הופעתו הפומבית האחרונה של קרטר הייתה ב-1 באוקטובר 2024, יום הולדתו ה-100, בעת שצפה במטס הצבאי שחג מעל ביתו לכבוד האירוע.
עם מותו של ג'רלד פורד הפך קרטר לוותיק הנשיאים האמריקאיים שנותרו בחיים. בספטמבר 2012 הפך לנשיא בעל תקופת הפרישה הארוכה ביותר, כאשר עקף את הרברט הובר. שבע שנים אחר כך, ב-22 במרץ 2019, הפך לנשיא האמריקאי המבוגר ביותר אי פעם, לאחר שעקף את ג'ורג' הרברט ווקר בוש, שמת בנובמבר 2018 בגיל 94 ו-171 ימים. גם קרטר וגם בוש נולדו ב-1924.
ב-29 בדצמבר 2024 הלך קרטר לעולמו בביתו שבעיר פליינס במדינת ג'ורג'יה. בנו ג'יימס אמר כי אביו מת בסביבות השעה 15:45 בצהריים.
תגובות

נשיא ארצות הברית ג'ו ביידן הצהיר כי "אמריקה והעולם איבדו מנהיג, מדינאי ופעיל הומנטירי יוצא דופן". הנשיא הנבחר של ארצות הברית דונלד טראמפ אמר כי קרטר "עשה כל שביכולתו כדי לשפר את חייהם של אזרחי ארצות הברית". נשיאי ארצות הברית לשעבר ברק אובמה, ג'ורג' ווקר בוש וביל קלינטון ספדו לקרטר, וכך גם סגן הנשיא לשעבר אל גור. הסנאטור ברני סנדרס, עבורו הצביע קרטר במהלך הבחירות המקדימות לנשיאות ארצות הברית במפלגה הדמוקרטית ב-2016 (אנ'), הצהיר כי "ג'ימי קרטר, הן על מה שעשה כנשיא והן בשנותיו המאוחרות, ייזכר כאדם הגון, כן וישר."
מחוץ לארצות הברית ספדו לו נשיא ברזיל לואיז אינסיו דה סילבה, צ'ארלס השלישי, מלך הממלכה המאוחדת ויתר ממלכות חבר העמים הבריטי, ראש ממשלת הממלכה המאוחדת קיר סטארמר, נשיא איטליה סרג'ו מטרלה, נשיא מועצת המדינה של קובה מיגל דיאס-קאנל, נשיא מצרים עבד אל-פתאח א-סיסי, נשיא צרפת עמנואל מקרון, קנצלר גרמניה אולף שולץ, נשיא מדינת ישראל יצחק הרצוג, ראש ממשלת ישראל בנימין נתניהו, נשיא הרשות הפלסטינית מחמוד עבאס, נשיא אוקראינה וולודימיר זלנסקי, האפיפיור פרנציסקוס ועוד.
בניגוד לסיקורים אחרים במדינות העולם, רשות השידור האיראנית כינתה את קרטר "אדריכל הסנקציות הכלכליות" נגד איראן. יום למחרת מותו של קרטר, ב-30 בדצמבר, עמדו דקת דומייה לזכרו במועצת הביטחון של האומות המאוחדות.
האבל הלאומי בארצות הברית

הנשיא ביידן הורה להוריד את דגלי ארצות הברית לחצי התורן למשך שלושים יום, כולל בטקס השבעתו השנייה של דונלד טראמפ לנשיאות ארצות הברית ב-20 בינואר. לאחר מכן הורו מושלי המדינות בארצות הברית להוריד גם במדינותיהם את הדגלים לחצי התורן. ביידן הכריז על יום אבל לאומי ועל חג פדרלי ב-9 בינואר, יום הלווייתו של קרטר.
וילונות שחורים הונחו מעל דיוקנאות של קרטר בסמית'סוניאן, הבית הלבן ועוד.
הצבת הארון וההלוויה הממלכתית

בבוקר 4 בינואר 2025 הובאה גופתו של קרטר מג'ורג'יה בשיירה לאטלנטה. השיירה עצרה בבית שקרטר ואשתו רוזלין בנו ובו התגוררו מאז 1962. לאחר מכן היא המשיכה לבית נעוריו הסמוך, שם הצדיע לו שירות הפארקים הלאומיים, ולפעמון הבית, שצלצל 39 פעמים בשל העובדה שהיה הנשיא ה-39 של ארצות הברית. לאחר מכן היא עשתה את דרכה לאטלנטה, שם כיבדו את שירותו כמושל ג'ורג'יה בקפיטול של מדינת ג'ורג'יה. בין היתר, חלקו לו כבוד אחרון המושל המכהן בריאן קמפ, סגן המושל בארט ג'ונס (אנ'), ראש עיריית אטלנטה אנדרה דיקנס (אנ') וחברי האספה הכללית של ג'ורג'יה. לאחר מכן נלקחה גופתו למרכז קרטר, שם הוצב ארונו בין 4 ל-7 בינואר.
ב-7 בינואר הובא הארון לבסיס חיל האוויר דובינס (אנ') והוטס לבסיס אנדרוז במרילנד. לאחר מכן הוא הובא לאנדרטת צי ארצות הברית (קרטר היה תלמיד האקדמיה הימית של ארצות הברית), שם הועבר לשיירה אל הקפיטול, שנסעה במסלול בו צעד קרטר ביום השבעתו לנשיאות.
עם הגעתו נשא משמר כבוד את הארון העטוף בדגל ארצות הברית במעלה מדרגות הקפיטול ואל הרוטונדה של הקפיטול, שם נערך טקס בהשתתפות סגנית הנשיא קמלה האריס, חברי הקונגרס, שופטי בית המשפט העליון, מושלים, ראש עיריית מחוז קולומביה מיוריאל באוזר, הקבינט, הסגל הדיפלומטי והמטות המשולבים.
בטקס עצמו הספידו את קרטר סגנית הנשיא האריס, מנהיג הרוב בסנאט ג'ון ת'ון ויושב ראש בית הנבחרים מייק ג'ונסון. מנהיג המיעוט בסנאט צ'אק שומר הצטרף אל ת'ון ומנהיג המיעוט בבית הנבחרים האקים ג'פריס הצטרף לג'ונסון בהנחת זרי פרחים. אל סגנית הנשיא האריס הצטרף האדון השני דאגלס אמהוף. הארון הוצב ברוטונדה של הקפיטול בין 7 ל-9 בינואר.
הקתדרלה הלאומית של וושינגטון אירחה את טקס ההלוויה הממלכתי ב-9 בינואר 2025. בין היתר, הספידו את קרטר הנשיא המכהן ביידן, נכדו ג'ייסון, סטיבן פורד (בנו של ג'רלד פורד, יריבו של קרטר בבחירות לנשיאות ב-1976), טד מונדייל (אנ') (בנו של וולטר מונדייל, סגנו של קרטר).
לאחר טקס האשכבה הוסעה גופתו של קרטר בשיירה לבסיס אנדרוז והועברה בחזרה לג'ורג'יה. עם הגעתה לג'ורג'יה הובאה הגופה לכנסייה הבפטיסטית מרנתה בעיר הולדתו פליינס לטקס הלוויה פרטי בהשתתפות משפחתו וחבריו הקרובים.
עברית רב-מגדרית

הכיתוב "ברוכים הבאים / ברוכות הבאות" בעברית רב־מגדרית
עברית רב־מגדרית היא מערכת אותיות שפותחה כהרחבה לאלפבית העברי, ומאפשרת לכאורה כתיבה רב־מגדרית. המערכת נוצרה על מנת להנכיח נשים בשפה העברית, וליצור מרחב חדש בשפה למי שמזדהה במגדר שהוא א-בינארי.
רקע

עברית היא שפה מחויבת מגדר, וכמעט כל התייחסות לאדם או קבוצת אנשים מחייבת בחירה בלשון זכר או נקבה. על פי כללי האקדמיה ללשון העברית (שעודכנו לאחרונה ב־2020), לשון זכר היא הלשון הסתמית, ומשתמשים בלשון זכר כשמדובר על אדם כללי שזהותו המגדרית אינה ידועה. כמו כן, בפניה לקבוצה שרובה נשים אך לא כולה, עדיין יש להשתמש בלשון זכר רבים.
קיימים מחקרים המצביעים על ההשפעה של מאפייני השפה על התודעה, לדוגמת ירידה בהישגים של סטודנטים כאשר פונים אליהם בצורת הפניה המגדרית הלא נכונה, בעיקר אצל נשים. עם זאת, המחקרים לא מכילים התייחסויות לרמת ההישגים המתקבלת כאשר הפנייה משתמשת בגופן רב-מגדרי.
בשנים האחרונות התפתחו מספר שיטות כתיבה שמטרתן להימנע מהדרת נשים מהשיח. אחת משיטות אלה היא עברית רב־מגדרית, המבוססת על תווים חדשים המעוצבים כך שיאפשרו לכתוב מילים המשלבות ויזואלית בין לשון זכר ונקבה.
היסטוריה

את מערכת האותיות "עברית רב־מגדרית" יצרה מיכל שומר, והיא פורסמה באופן פומבי לראשונה ביולי 2019. המערכת החלה כעבודת גמר בלימודי תואר ראשון בעיצוב תקשורת חזותית במכללת HIT חולון, בהנחיית ג'ודית אשר, ולאחר סיום לימודיה פיתחה שומר את האותיות לגופנים נוספים ואת מימושן הטכני.
אימוץ

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. הפרק מדבר על מקרים מסוימים, בודדים, של אימוץ, אך לא על אימוץ בקרב הציבור הרחב, אם בכלל קיים.
שלטים העושים שימוש בעברית רב־מגדרית, ובמיוחד בצירוף "ברוכים הבאים / ברוכות הבאות", הוצבו במספר רב של מקומות, ביניהם - מועצת גזר, בתי הספר נבון הרצליה ובבלי-ירושלמי תל אביב, היישוב שוהם, מועצה אזורית עמק חפר, מתחמי בדיקת הקורונה של פיקוד העורף, מועצה אזורית הגליל העליון, עיריית נס-ציונה וגינות ציבוריות בעיר, הטכניון, וחדר הוועדה לקידום מעמד האישה ולשוויון מגדרי בכנסת, שם גם דובר על הנושא באחת הישיבות.
ב-9 בספטמבר 2021 הוכרזו הזוכים והזוכות בתחרות כתיבה של שירים וסיפורים בעברית רב־מגדרית, אליה הוגשו למעלה מ-130 יצירות. צוות השיפוט, שכלל את עינת יקיר, טל ניצן ועודד וולקשטיין, העניק את הזכייה ליצירות של תמר לזר, אייל שלום, רויטל גולדשמיד, ניר סופר-דודק, מאיה אשר ולירוי בר נתן.
נכתב ספר הכתוב בעברית רב־מגדרית, וקיים שימוש בעברית רב־מגדרית במסמכים משפטיים.
לאחר שהחל שימוש בשפה רב מגדרית ושימוש בגופן "עברית רב-מגדרית" בקורסים בחיל המודיעין וחיל האוויר, באוקטובר 2021 הורה אגף המבצעים בצה"ל שלא לאמץ את העברית הרב מגדרית בטענה שהחוק מחייב את צה"ל לפעול לפי כללי האקדמיה ללשון העברית.
אימוץ > התנגדות

בעקבות מקרים שונים של אימוץ הכתב בידי מוסדות כגון בית ספר ממלכתי־דתי, צה"ל וקופת חולים מאוחדת, ביטאו רבים התנגדות לשימוש, מה שגרם לאיסור השימוש בכתב זה בבתי הספר הממלכתיים־דתיים ובצה"ל ולנסיגה מהשימוש בו בקופת חולים מאוחדת.
ביקורת

השימוש בעברית רב־מגדרית עורר ביקורת מצד מספר גורמים, בטענה שמדובר בשיבוש השפה העברית והנדסתה למטרות חברתיות־פוליטיות, שהשפה צריכה לשקף את הדיבור, ושמדובר בחוסר כבוד לשפה. כן נטען כי התפתחויות בעקבות "לחצים מצד החוג למגדר" לא בהכרח מהווים התפתחות טבעית של שפה. מבחינה טכנית, נטען כי הגופן מסורבל, מבלבל וקשה לקריאה. כמו כן לא הוכח כי השיטה עדיפה על אחת מהשיטות הקיימות כגון פנייה בלשון זכר-רבים, אשר לפי מחקר בוחן הישגים נחשבת השיטה הנוחה ביותר הן לגברים והן לנשים.
טיפוגרפיה

עברית רב־מגדרית כוללת 12 סימנים חדשים:
יוּוְ, המשלבת בין האותיות ו', י'. למשל: הוא/היא
תֵּם סופית, המשלבת בין האותיות ת', ם'. למשל: תלמידים/תלמידות
נֵם סופית, המשלבת בין האותיות ן', ם'. למשל: אתם/אתן
תָּד, המשלבת בין האותיות ת', ד'. למשל: אחד/אחת
נָת, המשלבת בין האותיות ת', נ'. למשל: שניים/שתיים
יָת, המשלבת בין האותיות ת', י'. למשל: ילמד/תלמד
הָת, המשלבת בין האותיות ת', ה'. למשל: מורה הכיתה / מורת הכיתה
וָה, המשלבת בין האותיות ו', ה'. למשל: שלו/שלה
אָן, המתקבלת מהחסרת חלק מהאות א'. למשל: אנשים/נשים
הָה, המתקבלת מהחסרת חלק מהאות ה'. למשל: אתה/את
תָּה, המתקבלת מהחסרת חלק מהאות ת'. למשל: לומד/לומדת
רֵב, סימן ניקוד המציין שימוש בעברית רב־מגדרית.
קיימות הרחבות לגופן אלף, ולגופנים נוספים, בהן תווים אלה זמינים.
חוסרים בטיפוגרפיה החדשה

בטיפוגרפיה החדשה הנוכחית חֲסֵרִים עדין הסימנים הנצרכים הבאים:
אות המשלבת בין האותיות ה', י'. למשל (עבור אתה/את): תעשה/תעשי.
אות המתקבלת מהחסרת חלק מהאות י'. למשל (עבור אתה/את): תלמד/תלמדי
אות המתקבלת מהחסרת חלק מהאות ו'. למשל (עבור אתה/את): תשמור/תשמרי (תוך שימוש גם באות הקודמת. וכן: חבריו/חברותיו, אח/אחות, תוך שימוש גם באות המתקבלת מהחסרת חלק מהאות ת'. וכן: אחים/אחיות, תוך שימוש גם עם "תם סופית").
אות המתקבלת מהחסרת חלק מהאות נ'. למשל (עבור אתם/אתן): תלמדו/תלמדנה (תוך שימוש גם באות הקודמת ובאות המתקבלת מהחסרת חלק מהאות ה').
ראו גם

מגדר בלשון
הערות שוליים

↑  שני זהר שדמה, המציאה פונט רב מגדרי: "מדמיינת שזה יגיע לוואטסאפ", באתר ynet, 2 בפברואר 2021
↑  פנייה המיועדת לגבר וגם לאישה, באתר האקדמיה ללשון העברית, ‏25 במרץ 2010
↑  איך פונים לקבוצה שרובה נשים, באתר האקדמיה ללשון העברית, ‏4 באוקטובר 2010
↑  כיצד לשון הפניה משפיעה על הצלחת נשים במבחנים, ‏2020
↑  The dark side of gendered language: The masculine-generic form as a cause for self-report bias, ‏2015
↑  על כתיבה שוויונית, באתר האקדמיה ללשון העברית, ‏15 במרץ 2021
↑  כתיבה שוויונית
↑  https://dabrueleynu.files.wordpress.com/2020/05/d79cd79bd7aad795d791-d79cd79bd795d79cd79dd79f-d794d79ed793d7a8d799d79a-d79cd79bd7aad799d791d794-d7a9d795d795d799d795d7a0d799d7aa-d795d7a0d799d798d7a8d79cd799d7aa-d79ed792d793d7a8d799d7aa.pdf
↑  תערוכת הגמר של המכון הטכנולוגי חולון HIT, בעמוד הפייסבוק של Multi-Gender Hebrew עברית רב-מגדרית, 22 ביולי 2019
↑  עברית רב־מגדרית – אותיות עבריות חדשות המאפשרות כתיבה וקריאה רב־מגדרית — אות־אות־אות, באתר אאא — בית לטיפוגרפיה עברית, ‏2019-07-28
1 2 3 4 5  שני אשכנזי, ‏כך הפכה השפה העברית לזירת המלחמה הבין-מגדרית הכי בוערת, באתר גלובס, 30 בינואר 2021
↑  שלטי ברכה חדשים בעברית רב מגדרית, בעמוד הפייסבוק של מועצה אזורית עמק חפר, 11 בפברואר 2021
↑  שילוט בעברית רב־מגדרית, בעמוד הפייסבוק של Multi-Gender Hebrew עברית רב-מגדרית, 4 בפברואר 2021
↑  שילוט בעברית רב־מגדרית, בעמוד הפייסבוק של מועצה אזורית הגליל העליון, 27 בינואר 2021
↑  עברית רב־מגדרית הגיעה לכנסת, בעמוד הפייסבוק של Multi-Gender Hebrew עברית רב-מגדרית, 5 בינואר 2021
↑  תחרות קולות קוראים לכתיבה
↑  הסיפור שלנו - משמעות
↑  מחולל מדיניות פרטיות רב־מגדרית
↑  עדו בן פורת, "אחרי הביקורת: צה״ל אוסר על שימוש בשפה הרב-מגדרית", באתר ערוץ 7, 7 באוקטובר 2021
↑  עדי בן ישי, מתקפה על העברית, באתר ערוץ 7, 23 בדצמבר 2021
↑  כיצד לשון הפניה משפיעה על הצלחת נשים במבחנים, ‏2020
↑  שליף עברית רב־מגדרית
שלט כניסה רב־מגדרי במועצת גזר
הסימנים החדשים בעברית רב־מגדרית
סולם (יישוב)

| --- | --- |
מראה הכפר סולם
שם בערבית: سولم
מדינה: ישראל ישראל
מחוז: הצפון
מועצה אזורית: בוסתאן אל-מרג'
גובה ממוצע: ‎118 מטר
סוג יישוב: יישוב 2,000‏–4,999 תושבים
נתוני אוכלוסייה לפי הלמ"ס לסוף נובמבר 2024 (אומדן)
  - אוכלוסייה: 2,920 תושבים
    - מתוכם, תושבי ישראל: 2,916 תושבי ישראל
 מפת מיקום  מפה דינמית   (למפת עמק בית שאן מוגדלת) סולם(למפת עמק בית שאן רגילה) סולם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סולם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סולם32°36′22″N 35°20′04″E﻿ / ﻿32.6060007992067°N 35.3345198634743°E﻿ / 32.6060007992067; 35.3345198634743  heמפת היישובים של מועצה אזורית בוסתאן אל-מרג' באדום - סולם בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 3 מתוך 10

סוּלֶם (בערבית: سولم) הוא יישוב ערבי בעמק יזרעאל ליד העיר עפולה השייך למועצה אזורית בוסתאן אל-מרג', בה הוא מהווה את היישוב הדרומי והמערבי ביותר. בסולם מתגוררים כ-2,700 תושבים (נכון לשנת 2022).
היסטוריה

לפי עדויות ארכאולוגיות הכפר מיושב ברציפות החל מתקופת הברונזה. הכפר בנוי סביב תל ארכאולוגי, ששטחו 25 דונם, הקרוי "תל שונם" או "תל סולם". בתל נערכו מספר סקרים ארכאולוגים. ובין השנים 1998 ל-2015 ערכה רשות העתיקות מספר חפירות ארכאולוגיות בתל ובסביבתו. התל משמש מאז המאה ה-19 כבית קברות, כך שהחפירות הארכאולוגיות מוגבלות למדרונות התל ולסביבתו.
היסטוריה > תקופת הברונזה

השרידים האדריכליים הקדומים ביותר שנמצאו בתל הם מתקופת הברונזה הקדומה 1 (כ-3,500 לפנה"ס). לפי מיקום השרידים של הברונזה הקדומה מעבר לקו הביצורים של תקופת הברונזה התיכונה (2000 לפנה"ס - 1550 לפנה"ס) עולה, כי שהיישוב בתל מתקופת הברונזה התיכונה היה מצומצם בהשוואה ליישוב של תקופת הברונזה הקדומה. היישוב שגשג שוב בתקופת הברונזה המאוחרת. מתקופה זו נחשפו שני חדרים השייכים כנראה לשני מבנים הצמודים זה לזה. באחד מהם נמצאו כלי החרס שכללו קערות, קדרה עם זרבובית, סירי בשול, צפחות, קנקנים וקערה 'דמוית ברווז'. מכלול הכלים העשיר קושר את השכבה לשלהי השלטון המצרי על כנען בימי השושלת העשרים (1200 לפנה"ס - 1080-1089 לפנה"ס). "שונם" נמנית עם הערים שכבש תחותמס השלישי מלך מצרים העתיקה במהלך קרב מגידו (המאה ה-15 לפנה"ס). שונם מוזכרת במכתבי אל-עמארנה, בקטע ממכתבו של "בִּירִדְיה" מושל מגידו: 

”אל ה[מל]ך, אדוני, ו[שמ]שי, אמור: כה (אמר) ברדי העבד הכן של המלך לרגלי המלך, אדוני, ושמשי שבע ושבעתיים אני נופל! ידע נא המל על עבדו ועל עירו. הנה אנוכי בעצמי חורש ה (שדות) בשונם וכן אני בעצמי מוביל אנשי מס (עובד)! אך, ראה, הנציבים אשר איתי אינם עושים כמוני ואינם מעבדים את חלקם בשונם ואינם מובילים אנשי מס (עובד)!”
היסטוריה > תקופת הברזל

המבנים מתקופת הברונזה במאוחרת בתל המשיכו להיות מיישבים גם בתקופת הברזל. באחד המבנים נמצאו מכלול כלי חרס ומתקן המורכב מקנקן אגירה מקובע ברצפה. שתוארכו  לתקופת הברזל 1. שונם נזכרת ברשימת הערים (מס' 15) שכבש שושנק הראשון, מלך מצרים ומייסדה של השושלת העשרים ושתיים במסעו לכיבוש ארץ ישראל (920-929 לפנה"ס).
היסטוריה > התקופה ההלניסטית והרומית

מהתקופה ההלניסטית בארץ ישראל נמצאו חרסים, בחפירה שנערכה ברחוב הראשי של הכפר
מהתקופה הרומית בארץ ישראל נמצאו בתל וסביבתו שרדי מבנים, וכלי חרס הכוללים קערות, קדרות, סיר בישול וקנקנים. בנוסף נחשפו בורות מהתקופה הרומית המצביעים על מגוון פעילויות סמוך לשדות החקלאיים.
היסטוריה > התקופה הביזנטית והאומיית

מהתקופה הביזנטית בארץ ישראל (בין השנים 324 ו-638) והתקופה האומיית (661 עד 750) נמצאו בתל וסביבתו ממצאים רבים ומגוונים. בין השאר: ממצאי כלי הזכוכית בתוך עשרה סלים. הכלים מתוארכים לשלהי התקופה הביזנטית וראשית התקופה האומיית ומייצגים טיפוסים נפוצים מאוד של קערות, בקבוקים, גביעי יין ונרות. בנוסף לשברי הכלים נמצאו כמה שברים המעידים על קרבה לבית מלאכה לזכוכית: התגלה גוש קטן של זכוכית גולמית, ועליו שרידי פסולת מכבשן הזכוכית, יחד עם שני שברים של כלים מעוותים בחום; התגלה גם גוש פסולת נוסף, מפורר, שמרקמו ספוגי ואוורירי, הקשור אולי אף הוא לכבשן. ממצא כלי החרס מהתקופה הביזנטית כולל קערות מחופות אדום מפוקאיה. עיקר הממצא מתוארך לתקופה האומיית, והוא כולל אגן שעוטר בחריתה, קערה מחופה אדום ממצרים, קדרת בישול פתוחה שלה ידיות אוזן מתחת לשפה, סירי בישול, קנקנים וצפחות. כן התגלו קנקנים צבועים אדום ועששית שעוטרה בעיטור קרבשניט. כמה מטיפוסי כלים אלה ממשיכים להופיע בתקופה העבאסית, ולכן אפשר שתיארוך הממצא מעט מאוחר לתקופה האומיית וזמנו בתחילת התקופה העבאסית. כמו כך נמצא מטבע של תיאודריך הגדול מלך האוסטרוגותים (491–526 לסה"נ), שנטבע ברוונה או ברומא בין שנת 493 לשנת 518 לסה"נ. ונמצאו שני מטבעות שתוארכו לתקופה הביזנטית (למחצית השנייה של המאה השישית לסה"נ). אחד המטבעות הוא מטבע ביזנטו-ערבי המחקה את המטבעות של קונסטנס השני, קיסר האימפריה הביזנטית ותאריכו 640–660 לסה"נ.
בחפירה שנערכה מחוץ לשטח התל, בחלקו הצפוני-מזרחי של הכפר, כ-50 מטר מצפון למורדות התל, נחשפו שלושה ריכוזים של אבני גוויל קטנות. בחלק הדרומי של החפירה, צמוד לריכוז אבנים נחשף מפלס אדמה בהירה מהודקת. בחתכיהם של שני בורות בדיקה ניתן היה להבחין בשני מפלסי אפר; מעליהם נמצאו שלדי אדם אחדים פזורים בשטח ללא כל סימן לקבורה מסודרת. בחומר שהצטבר על שכבות האפר נמצאו שברי כלי חרס, בהם שש קערות, מכסה, קדרת בישול ושלושה קנקנים, כולם מתוארכים לשלהי התקופה הביזנטית ותחילת התקופה האומיית וכן טבעת ברונזה.
היסטוריה > התקופה הצלבנית והתקופה הממלוכית

בתקופה הצלבנית והממלוכית, על פי הממצא הארכאולוגי, היה בתל יישוב כפרי קטן. עיקר הממצא מתקופות אלו נחשף במדרון הדרומי של התל, בקרבת המעיין שבמרכז הכפר. נחשפה מפולת של אבני בנייה גדולות מגיר. בין האבנים התגלה מטבע מן התקופה הממלוכית. צמוד למפולת מצפון נחשפה שכבת שרפה עבה, שמעורבים בה חומר לבנים ועצמות בעלי חיים, המלמדים כנראה על פעילות אינטנסיבית של שרפה בתנור. נחשף קיר שנבנה בכיוון צפון-דרום באבני גיר מסותתות בגדלים שונים ומהלכו מעוגל. בפן המזרחי של הקיר הונחו האבנים כך שצדן הארוך ניכר כלפי חוץ. אל הפן המזרחי של הקיר ניגש קיר נוסף, שנחשף ברובו בחתך הדרומי של הריבוע. הקיר נבנה באבני בזלת מהוקצעות גס, והוא נחשף לגובה שני נדבכים. הקיר כוסה בשכבה של אדמה אפורה, שמעורבים בה אפר וחומר שרוף. הממצא הקרמי מתקופות אלה כולל קערה מזוגגת מטיפוס אנגוב, קערות מזוגגות בירוק וצהוב, קערת מזוגגת מעוטרת בחריתה המתוארכת לסוף המאה ה-12 וראשית המאה ה-13, קערת יבוא מקפריסין המתוארכת למאה ה-13 לסה"נ, סירי בישול מהמאה ה-12, סיר בישול מהמאה ה-13 וכלים רבים עשויים ביד וצבועים באדום-חום בדגמים גאומטריים המתוארכים למאות ה-12 וה-13.
אשתורי הפרחי בספרו כפתור ופרח (תחילת המאה ה-14) הציע לזהות את העיר המקראית שונם עם "סולם".
היסטוריה > בתקופה העות'מאנית

ברשומות המס העות'מאני משנת 1596, מופיע הכפר בנַאחִיָה (מחוז) של ג'נין בסנג'ק לג'ון. בכפר היו 26 בתי אב ששילמו מס על גידולי חיטה, שעורה, זיתים, גפנים, ועצי פרי.
הסופר מארק טוויין ביקר בסולם בשנת 1867, כדי לבקר בציון ביתה של האישה השונמית, הנזכרת במעשי אלישע הנביא. טוויין כתב על הביקור בספרו "מסע תענוגות לארץ הקודש":
מצאנו כאן פרדס לימונים — צונן, מצל, שופע פרי. אתה נוטה להגזים בהערכת היופי כשהוא נדיר, אך פרדס לימונים זה היה יפהפה בעיני. הוא אכן היה יפהפה. אינני מגזים. תמיד אזכור לטובה את שונם כמקום שהעניק לנו מחסה עלווה מצל זה לאחר רכיבה ארוכה, חמה ומייגעת. סעדנו את ליבנו, נחנו, שוחחנו, עישנו את מקטרותינו במשך שעה ואז עלינו על סוסינו והמשכנו בדרכנו
.
בשנת 1910 רכש יהושע חנקין, באמצעות הקרן הקיימת שטח קרקע רחב היקף מהפאודל אליאס סורסוק שישב בביירות. האריסים שעיבדו עבורו את הקרקע ישבו בשני כפרים בשם "פולה" ו"עפולה". במקום אחד הכפרים הוקמה הקואופרציה במרחביה. שחבריה התגוררו תחילה בבתי הבוץ של האריסים שפונו, ובשנת 1925 העיר עפולה. בסך הכל נרכשו כ-9,000 דונם. מכירת האדמה ופינוי האריסים גרמה למתיחות בקרב הערבים תושבי הסביבה - בכללם סולם - שתקפו את המקום זמן קצר לאחר הקמתו, לאחר שהאשימו את תושבי מרחביה ברצח של ערבי מקומי. בהמשך פיתחו תושבי הכפר יחסי שכנות טובה עם מרחביה ועם היישובים היהודים האחרים שהוקמו באזור. בשנת 1928 אפשרו למושב מרחביה
(שהוקם ב-1922 כקילומטר ממערב לסולם) לקדוח באר מים באדמות סולם. בנות הכפר עבדו במשק בית של משפחות בעפולה, ותושבי סולם אף נהגו להזמין את תושבי מרחביה לשמחות משפחתיות.
היסטוריה > בתקופת המנדט הבריטי

בתקופת המנדט הבריטי השתייך הכפר לנפת נצרת. במפקד 1922, שנערך על ידי שלטונות המנדט, מנתה האוכלוסייה של סולם 370 נפש, 366 מוסלמים ו-4 נוצרים. במפקד 1931 היו בכפר 85 בתים מאוכלסים, בהם התגוררו 328 תושבים, כולם מוסלמים. בסקר הכפרים בשנת 1945 האוכלוסייה בכפר מנתה 470 מוסלמים, ושטח הקרקע הכולל של הכפר היה 3,600 דונם. מתוכם הוקצו 291 לחקלאות שלחין, ו-2,041 לגידולי דגנים.
לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה היהודית. במהלך מלחמת העצמאות, בניגוד לרוב הכפרים באזור שגורשו מיושביהם, תושבי סולם לא עזבו לאחר שיצרו קשר עם שכניהם היהודים, שאמרו להם להישאר במקומם.
היסטוריה > לאחר הקמת מדינת ישראל

לאחר הקמת מדינת ישראל היה הכפר נתון תחת הממשל הצבאי על ערביי ישראל, עם זאת נמשכו יחסי השכנות הטובה עם יישובי הסביבה, ותושב הכפר אף שימש כמנהל האזורי של מע"ץ. בשנת 1964 מנתה אוכלוסיית הכפר 600 תושבים. עם ביטול הממשל הצבאי על ערביי ישראל בשנת 1966 צורף הכפר לשטחה של מועצה אזורית עמק יזרעאל. בתחילת 1971 הוקמה ביישוב מרפאה של קופת חולים כללית.
בשנת 1993, בעקבות החלטת ממשלת רבין השנייה על פיתוח המגזר הערבי בישראל, הוקמה מועצה אזורית נפרדת לסולם ולמספר יישובים ערבים נוספים באזור, בשם מועצה אזורית נוף הגליל. בפברואר 2001, המועצה פורקה - ויישוביה התפצלו לשתי מועצות אזוריות - מועצה אזורית בוסתאן אל-מרג', בה נכללת סולם, ולמועצה אזורית אל-בטוף.
כדורגל

בשנת 1964 הוקמה קבוצת הכדורגל של הכפר, "הפועל סולם". הקבוצה שיחקה תחילה בליגה ג', ואחר כך במשך שנים רבות בליגה ב'. הקבוצה התפרקה עקב קשיים כלכליים בשנת 2009, אך הוקמה מחדש ב-2012 על ידי מהראן ראדי יליד הכפר (שהיה אז כדורגלן מכבי תל אביב). בספטמבר 1991, הלך לעולמו במהלך משחק אביהם של שניים משחקני הקבוצה, ודודם של ארבעה שחקנים נוספים. שחקני הקבוצה לא עלו למחצית השנייה והמשחק הופסק. בעקבות האירוע, נערכו דיונים שנמשכו מספר חודשים בבית הדין המשמעתי של ההתאחדות לכדורגל, בכדי לקבוע מה הייתה תוצאת המשחק או האם לערוך משחק חוזר.
שחקן בולט נוסף שגדל בכפר הוא ג'מיל ח'אדר.
גלריה

מסגד בכפר סולם
סולם בשנות ה-80 של המאה ה-19, בציור של ג'ון דאגלס וודוורד
בית בכפר בשנת 1918